Държавен вестник, бр. 27, 2019 г., стр. 126

СТР.  126	
Д Ъ Р Ж А В Е Н  В Е С Т Н И К 	
БРОЙ  27
В избирателния списък в отделни графи се вписват:  
В графа „№“ – поредният номер на избирателя в списъка; 
В графа 2 „Собствено, бащино, фамилно име“ – имената на избирателите по 
азбучен ред (подреждането започва според буквите в собственото им име); 
В графа 3 „Адрес“ - постоянният адрес, а в случаите по чл. 36, ал. 1 ИК –
настоящият адрес; 
В графа 4 „ЕГН“ – единният граждански номер (ЕГН) на избирателя; при 
отпечатването тази графа се оставя празна и се попълва в деня на изборите от СИК при 
гласуването на избирателя. 
В графа 5 „Документ за самоличност“ – видът и номерът на документа за 
самоличност на избирателя; при отпечатването тази графа се оставя празна и се 
попълва в деня на изборите от СИК при гласуването на избирателя; 
Графа 6 „Подпис на избирателя“ се оставя празна, за да може избирателят да се 
подпише в нея срещу името си, след като пусне бюлетината в избирателната кутия; 
Графа 7 „Забележки“ се оставя празна и при необходимост се попълва от СИК в 
изборния ден. В случаите по чл. 36, ал. 1 ИК в тази графа се вписва текст „н.а.“. 
 
От избирателните списъци се заличават имената на гражданите, които до 
изборния ден са изгубили правото си да избират или са починали, както и имената на 
лицата, за които това изрично е предвидено в Изборния кодекс. 
От избирателните списъци се заличават имената на българските граждани, 
които имат настоящ адрес към датата на съставяне на избирателните списъци в 
държава, която не е членка на Европейския съюз (чл. 360, ал. 1 ИК). Тези лица се вписват 
отново в избирателните списъци по техния постоянен адрес, по тяхно искане от 
органите по чл. 23, ал. 1 от ИК до предаването на списъците на СИК или се дописват от 
СИК в изборния ден, след представяне на документите по чл. 360, ал. 2 ИК. 
Български гражданин, който живее в друга държава - членка на Европейския съюз, 
но е в страната в изборния ден, може да гласува по постоянния си адрес (чл. 361, ал.1 ИК).
Когато този гражданин е заличен от избирателния списък, той се вписва в списъка по 
негово искане от органите по чл. 23, ал. 1 ИК до предаването на списъците на СИК или се 
дописва от СИК в изборния ден, след представяне на документите по чл. 361, ал. 2 ИК. 
Избирателните списъци се отпечатват въз основа на националния регистър на 
населението от ГД „ГРАО“ в МРРБ. След последното име се поставя черта и списъкът се 
подпечатва и подписва от кмета на общината, съответно от кмета на кметството или 
от кметския наместник, и от секретаря на общината. В градовете с районно деление 
списъците се подписват от кмета и от секретаря. 
До предаването на списъците на СИК вписването на избирателите, които имат 
право да гласуват, но са пропуснати, както и на тези, за които е отпаднало основанието, 
въз основа на което са били заличени, се извършва от органите по чл. 23, ал. 1 ИК по 
искане на избирателя. 
 
В изборния ден СИК дописва под чертата на списъка – в допълнителната 
страница: 
- лицата, които имат право да гласуват, но са пропуснати и не фигурират в 
списъка на заличените лица по чл. 38 ИК, след подаване на декларация по образец, че не са 
гласували и няма да гласуват на друго място (чл. 264, ал. 4 ИК); 
- членовете на СИК и охраната на съответната секция, които обслужват секция, 
различна от тази по постоянния им адрес – ако имат право да гласуват и след като 
представят декларация по образец, че не са гласували и няма да гласуват на друго място
(чл. 233 ИК); 
- избиратели с увредено зрение или затруднения в придвижването, които гласуват 
в избрана от тях секция или в секция по чл. 10, ал. 1 ИК след попълване на декларация по 
образец, че не са гласували и няма да гласуват на друго място (чл. 235 ИК);